Daukstes (Daukstu pagasts)
Daukstes ir ciems Gulbenes novada Daukstu pagastā. Izvietojies pagasta austrumdaļā Audiles un tās pietekas Grūžupītes krastā pie autoceļa V427 6,5 km no pagasta centra Stariem, 12 km no novada centra Gulbenes un 198 km no Rīgas. Daukstēs atrodas bibliotēka, pasts, feldšeru un vecmāšu punkts, veikals. Līdz tās slēgšanai 2016. gadā atradās arī Daukstes pamatskola. Apdzīvotā vieta izaugusi pēckara gados kā kolhoza «Uzvara» centrālais ciemats.